CELEX: 32020D0765
Language: ga
Date: 2020-05-29 00:00:00
Title: Cinneadh (AE) ón gComhairle 2020/765 an 29 Bealtaine 2020 maidir le tabhairt i gcrích, thar ceann an Aontais Eorpaigh, an Phrótacail chun an Coinbhinsiún Idirnáisiúnta um Chaomhnú Thuinníní an Atlantaigh a leasú

12.6.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 187/1
               
            
         CINNEADH (AE) ÓN gCOMHAIRLE 2020/765
         an 29 Bealtaine 2020
         maidir le tabhairt i gcrích, thar ceann an Aontais Eorpaigh, an Phrótacail chun an Coinbhinsiún Idirnáisiúnta um Chaomhnú Thuinníní an Atlantaigh a leasú
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43, i gcomhar le pointe (a)(v) den dara fomhír d’Airteagal 218(6) de,
         Ag féachaint don togra ón gCoimisiún Eorpach,
         Ag féachaint don toiliú ó Pharlaimint na hEorpa (1),
         De bharr an mhéid seo a leanas:
         
                     (1)
                  
                  
                     I gcomhréir le Cinneadh (AE) 2019/2025 (2) ón gComhairle, síníodh an Prótacal chun an Coinbhinsiún Idirnáisiúnta um Chaomhnú Thuinníní an Atlantaigh a leasú (“an Prótacal”) an 20 Samhain 2019.
                  
               
                     (2)
                  
                  
                     Le Rialachán (AE) Uimh. 1380/2013 ó Pharlaimint na hEorpa agus ón gComhairle (3), foráiltear go bhfuil an tAontas lena áirithiú go mbeidh gníomhaíochtaí iascaireachta agus dobharshaothraithe inbhuanaithe san fhadtéarma ó thaobh an chomhshaoil de agus go mbainisteofar iad ar bhealach a bheidh ag luí leis na cuspóirí tairbhí eacnamaíocha, sóisialta agus fostaíochta a bhaint amach, agus rannchuidiú le hinfhaighteacht soláthairtí bia. Foráiltear leis freisin go bhfuil an tAontas lecur chuige an réamhchúraim a chur i bhfeidhm i leith bainistiú iascaigh, agus go bhfuil sé chun a bheith mar aidhm leis a áirithiú go ndéanfaidh saothrú bheo-acmhainní bitheolaíocha na mara líon na speiceas atá á saothrú a athbhunú agus a chothabháil os cionn leibhéil atá in acmhainn an uastáirgeacht inbhuanaithe a tháirgeadh. Ina theannta sin, foráiltear leis go bhfuil an tAontas le bearta bainistíochta agus caomhnaithe a dhéanamh ar bhonn na comhairle eolaíche is fearr atá ar fáil, le tacú le forbairt an eolais eolaíoch agus na comhairle eolaíche, le hábhar muirí aischurtha a dhíchur de réir a chéile agus le modhanna iascaireachta a chur chun cinn a chuideoidh le hiascaireacht níos roghnaí agus le gabhálacha de thaisme a sheachaint agus a laghdú a mhéid is féidir, agus le hiascaireacht a bhfuil tionchar íseal aici ar an éiceachóras muirí agus ar acmhainní iascaigh. Ina theannta sin, foráiltear go sonrach le Rialachán (AE) Uimh. 1380/2013 go bhfuil an tAontas leis na cuspóirí agus na prionsabail sin a chur i bhfeidhm agus a chaidreamh seachtrach iascaigh á sheoladh aige. Tá an Prótacal comhchuí leis na cuspóirí sin.
                  
               
                     (3)
                  
                  
                     Mar a luaitear sa Teachtaireacht Chomhpháirteach ón gCoimisiún Eorpach agus ó Ardionadaí an Aontais do Ghnóthaí Eachtracha agus don Bheartas Slándála dar teideal “International ocean governance: an agenda for the future of oceans” [Rialachas idirnáisiúnta aigéan: clár oibre le haghaidh thodhchaí na n-aigéan], is cuid lárnach de ghníomhaíocht an Aontais bearta a chur chun cinn chun tacú agus cur le héifeachtacht na n-eagraíochtaí réigiúnacha um bainistíocht iascaigh (ERBInna) agus, i gcás inarb ábhartha, rialachas na bhfóram sin a fheabhsú. Tá an Prótacal ag teacht go hiomlán leis na haidhmeanna sin.
                  
               
                     (4)
                  
                  
                     Ba cheart an Prótacal a fhormheas thar ceann an Aontais Eorpaigh,
                  
               TAR ÉIS AN CINNEADH SEO A GHLACADH:
         
            Airteagal 1
            Formheastar leis seo, thar ceann an Aontais, an Prótacal chun an Coinbhinsiún Idirnáisiúnta um Chaomhnú Thuinníní an Atlantaigh a leasú.
         
         
            Airteagal 2
            Ainmneoidh Uachtarán na Comhairle an duine (na daoine) arna chumhachtú (arna gcumhachtú) chun ionstraim formheasta an Phrótacail, dá bhforáiltear in Airteagal 13 den Phrótacal, a thaisceadh thar ceann an Aontais.
         
         
            Airteagal 3
            Tiocfaidh an Cinneadh seo i bhfeidhm ar dháta a ghlactha (4).
         
         
            Arna dhéanamh sa Bhruiséil, 29 Bealtaine 2020.
            
               
                  Thar ceann na Comhairle
               
               
                  An tUachtarán
               
               G. GRLIĆ RADMAN
            
         
         
            (1)  Toiliú tugtha an 13 Bealtaine 2020.
         
            (2)  Cinneadh (AE) 2019/2025 an 18 Samhain 2019 ón gComhairle maidir le síniú, thar ceann an Aontais Eorpaigh, agus cur i bhfeidhm sealadach an Phrótacail chun an Coinbhinsiún Idirnáisiúnta um Chaomhnú Thuinníní an Atlantaigh a leasú (IO L 313, 4.12.2019, lch. 1).
         
            (3)  Rialachán (AE) Uimh. 1380/2013 ó Pharlaimint na hEorpa agus ón gComhairle an 11 Nollaig 2013 maidir leis an gComhbheartas Iascaigh, lena leasaítear Rialachán (CE) Uimh. 1954/2003 ón gComhairle agus Rialachán (CE) Uimh. 1224/2009 ón gComhairle agus lena n-aisghairtear Rialachán (CE) Uimh. 2371/2002 ón gComhairle, Rialachán (CE) Uimh. 639/2004 ón gComhairle agus Cinneadh 2004/585/CE ón gComhairle (IO L 354, 28.12.2013, lch. 22).
         
            (4)  Foilseoidh Ardrúnaíocht na Comhairle dáta theacht i bhfeidhm an Phrótacail in Iris Oifigiúil an Aontais Eorpaigh.